

REPUBLIKA HRVATSKA

ZADARSKA ŽUPANIJA

OPĆINA STARIGRAD

**Općinski načelnik**

**PRIOPĆENJE ZA JAVNOST**

sa 5. sjednice Općinskog vijeća održane dana 28. veljače 2022.g.

Na 5. sjednici Općinskog vijeća, održanoj 28. veljače 2022. godine, donesene su slijedeće odluke i dane obavijesti, o kojima izvješćujemo javnost:

Načelnik Krste Ramić prije radnog dijela sjednice izvijestio je vijećnike o slijedećim aktivnostima: radovi na groblju u Selinama u završnoj su fazi, u tijeku je analiza ponuda za izgradnju nogostupa na natječaju koji provode Hrvatske ceste, izvode se radovi na sanaciji sekundarne vodovodne mreže u ulici Put Plantaže, Tribljanskoj ulici, ulici Stipana Bušljeta i u Selinama u ulici Ante Starčevića, izdana je Lokacijska dozvola za podvelebitski vodovodni pravac za očekivati je građevinsku dozvolu do kraja godine, planira se uređenje Društvenog doma, provode se aktivnosti vezane za Luku Starigrad za koje će biti nužno pristupiti izmjenama i dopunama urbanističkog plana, planira se i dalje asfaltiranje ulica, traži se rješenje za sufinanciranje čuvanja djece jasličkog uzrasta, za novu školu u Starigradu izdana je građevinska dozvola te se čeka objavljivanje natječaja za dobivanje sredstava iz EU fondova za izgradnju škole, Fondu za zaštitu okoliša i energetsku učinkovitost prijavljen je projekt izrade dokumentacije za izgradnju reciklažnog dvorišta u Selinama, provedene su izmjene i dopune prostornog plana te se provodi katastarska izmjera unutar granica Nacionalnog parka Paklenica.

1. **Odluka o donošenju Procjene rizika od velikih nesreća za Općinu Starigrad**

Temeljem članka 17. stavka 3. alineje 7. Zakona o sustavu civilne zaštite („Narodne novine“ broj 82/15, 118/18, 31/20 i 20/21) izvršno tijelo jedinice lokalne samouprave izrađuje i dostavlja predstavničkom tijelu prijedlog procjene rizika od velikih nesreća, te temeljem članka 17. stavka 1. alineja 2. predstavničko tijelo donosi procjenu rizika od velikih nesreća.

Procjena rizika od velikih nesreća za područje Općine Starigrad izrađena je sukladno Smjernicama za izradu procjene rizika od velikih nesreća za područje Zadarske županije (Klasa: 810-01/16-1-5, Ur. broj 2198/1-01-17-5 od 21.02.2017. godine.)

Za područje Općine Starigrad su definirani sljedeći rizici koji su se obradili u okviru ove Procjene rizika: potres, požar otvorenog tipa, ekstremne temperature, epidemije i pandemije i poplava.

1. **Odluka o imenovanju ulica u Općini Starigrad**

Ovom Odlukom imenuju se ulice u Općini Starigrad:

* Ulica u naselju Starigrad i dio dosadašnje ulice 7. DOMOBRANSKE PUKOVNIJE, pripaja se ulici PLANINSKE SATNIJE, prema katastarskom presliku u privitku.
* Dosadašnja ulica DADIĆI u naselju Seline pripaja se ulici PUT DADIĆI ŠKILJIĆI, prema katastarskom presliku u privitku.

**3. Odluka o ukidanju statusa javnog dobra u općoj uporabi**

Odlukom se utvrđuje da nekretnina označena kao čest. br. 5146 k.o. Seline, put površine 417 m2 ne predstavlja javno dobro u općoj uporabi, te se ukida status javnog dobra u općoj uporabi čest. br. 5146 k.o. Seline, put površine 417 m2.

1. **Odluka o radovima na uređenju Središnjeg obalnog pojasa**

Općina Starigrad pristupa radovima na uređenju Središnjeg obalnog pojasa u naselju Starigrad Paklenica – podfaza 1.

Procijenjena vrijednost radova iznosi 1.300.000,00 kn (bez PDV-a).

U Starigradu Paklenici, 2. ožujka 2022. g.

Načelnik:

Krste Ramić, dipl.oec. v.r.